కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
రోహిత్ చేతిలో అన్ని సినిమాలా?
టాలీవుడ్లో అందరి హీరోల కన్నా చాలా బిజీగా ఉన్న హీరో ఎవరో తెలుసా? నారా రోహిత్.
TNN | Updated:
Feb 16, 2016, 09:50AM IST
<br />
టాలీవుడ్లో అందరి హీరోల కన్నా చాలా బిజీగా ఉన్న హీరో ఎవరో తెలుసా? నారా రోహిత్ . అవునండి... ఒకటి కాదు రెండు కాదు అతని చేతిలో ఏకంగా పది సినిమాలు ఉన్నాయి. ఎప్పుడు ఏ సినిమా చేస్తాడో కూడా తెలియని పరిస్థితట. అలాగని ఆ సినిమాలన్నీ విడుదలయ్యే సినిమాలేనా? లేక మధ్యలోనే ఆగిపోయే మూవీలా? అని డౌట్ కూడా అక్కర్లేదట. అన్ని కూడా మంచి సినిమాలు... కచ్చితంగా రిలీజయ్యే సినిమాలేనట. రోహిత్ సినిమాలు తక్కువ బడ్జెట్లోనే పూర్తవుతాయి. ఖర్చు పెట్టిన డబ్బులు వచ్చేయడంతో పాటూ... ఎంతో కొంత లాభాన్ని తెచ్చిపెడతాయి. అందుకే ఇతనితో సినిమాలు అందరూ నిర్మాతలు ఓకే చెబుతున్నారు. అలాగే క్లాస్, మాస్ ఇమేజ్ లు లేని వాడు రోహిత్... అన్ని వర్గాల వారు ఇతని సినిమాకి వస్తారు. కనుక ఎలాంటి సినిమా అయిన ఇతనితో తీయవచ్చు అనే టాక్ కూడా టాలీవుడ్లో ఉంది. పది సినిమాలలో కొన్ని ఇప్పటికే పోస్ట్ ప్రొడక్షన్ పనులు పూర్తిచేసుకున్నాయిట. వరుసపెట్టి రోహిత్ సినిమాలు విడుదలయ్యే అవకాశం కనిపిస్తుంది. పదింట్లో శంకరా , పండుగలా వచ్చాడు, సావిత్రి, ఒకడుండేవాడు, తుంటరి, రాజా చేయి వేస్తే... కొన్ని సినిమా పేర్లు. మిగతా వాటికి ఇంకా పేరు ఖరారు చేయలేదు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.